**Enzo Jeremías Fernández** (\* 17. január 2001, Buenos Aires, Argentína) je argentínsky profesionálny futbalista, ktorý hráva na poste záložníka v anglickom klube Chelsea.

Klubová kariéra
---------------

### River Plate

Fernández prišiel do akadémie River Plate vo veku 6 rokov. Postupoval cez mládežnícke kategórie až ho v roku 2019 povolal do prvého tímu. 

V klube debutoval 4. marca 2020 pri prehre 0:3 s LDU Quito v skupinovej fáze Copa Libertadores.

#### Hosťovanie

Pre nedostatok hracieho času bol v auguste 2020 poslaný Fernández na hosťovanie do tímu Defensa y Justica. V klube debutoval 18. septembra pri výhre 3:0 nad Delfín SC v skupinovej fáze Copa Libertadores. V skupine skončil na treťom mieste a tak boli predelení do Copa Sudamericana, ktorú v tej sezóne nakoniec vyhrali keď vo finále zvíťazili 3:0 nad CA Lanús.

### Návrat do River Plate

Po roku sa Fernández vrátil do River Plate. Dňa 18. júla debutoval Fernández v argentínskej Primera División pri prehre 1:2 s Colónom. Svoj prvý gól v klube strelil 14. augusta pri výhre 2:0 nad Vélezom Sarsfield. Dňa 20. decembra predĺžil Fernández zmluvu s River Plate do roku 2025. Na konci roku sa tešil zo zisku titulu v lige.

### SL Benfica

Dňa 23. júna 2022 prestúpil Fernández do portugalského klubu SL Benfica za poplatok 10 miliónov eur. Fernández získal dres s číslom 13, ktorý predtým nosila klubová legenda Eusébio. Dňa 2. augusta debutoval v tíme a hneď aj skóroval pri výhre 4:1 nad Midtjyllandom v treťom predkole Ligy majstrov UEFA 2022/2023. O tri dni neskôr debutoval v lige a opäť skóroval pri výhre 4:0 nad Arouca. V odvete tretieho predkola sa opäť gólovo presadil a prispel k výhre 3:1. Po jeho výkonoch bol vyhlásený záložníkom mesiaca v lige čo sa opakovalo aj v októbri a v novembri.

### Chelsea

Po úspechu na Majstrovstvách sveta 2022 bol Fernández spájaný s prestupom do Premier League. V januári 2023 po dlhých rokovaniach nakoniec Fernández prestúpil do Chelsea za rekordný poplatok 108,6 miliónov libier. V klube zároveň podpísal kontrakt na osem a pol roka. Fernández debutoval v klube 3. februára pri remíze 0:0 s Fulhamom.

Dňa 30. augusta 2023 strelil Fernández svoj prvý gól v klube pri výhre 2:1 nad AFC Wimbledon v EFL Cupe. Dňa 3. decembra strelil Fernández svoje prvé dva góly v Premier League pri výhre 3:2 nad Brightonom.

Medzinárodná kariéra
--------------------

Fernández debutoval v národnom drese Argentíny dňa 24. septembra 2022 pri výhre 3:0 nad Hondurasom v priateľskom zápase.

Dňa 11. novembra bol Fernández menovaný do záverečnej nominácie na Majstrovstvá sveta vo futbale 2022. Na turnaji nastúpil do všetkých zápasoch. V zápase proti Mexiku sa mu podarilo streliť premiérový gól v reprezentácii pri výhre 2:0. Svojimi výkonmi prispel Fernández k titulu majstra sveta keď vo finále zdolali Francúzsko 4:3 po penaltovom rozstrele.

Štatistiky kariéry
------------------

### Klubové

*K 11. aprílu 2024*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Kontinentálne súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| River Plate | 2019/20 | Primera División | 0 | 0 | 0 | 0 | ― | 1**1** | 0 | ― | 1 | 0 |
| 2021 | 20 | 2 | 0 | 0 | ― | 3**1** | 0 | 1**3** | 0 | 24 | 2 |
| 2022 | 20 | 8 | 0 | 0 | ― | 6**1** | 2 | 0 | 0 | 26 | 10 |
| Celkom | 40 | 10 | 0 | 0 | ― | 10 | 2 | 1 | 0 | 51 | 12 |
| Defensa y Justica
(hosť.) | 2020/21 | Primera División | 4 | 0 | 2 | 0 | 1 | 0 | 10**1 4** | 1 | ― | 17 | 1 |
| 2021 | 10 | 0 | 0 | 0 | ― | 4**1** | 0 | 2**5** | 0 | 16 | 0 |
| Celkom | 14 | 0 | 2 | 0 | 1 | 0 | 14 | 1 | 2 | 0 | 33 | 1 |
| SL Benfica | 2022/23 | Primeira Liga | 17 | 1 | 3 | 1 | 0 | 0 | 9**2** | 2 | ― | 29 | 4 |
| Chelsea | 2022/23 | Premier League | 18 | 0 | ― | ― | 4**2** | 0 | ― | 22 | 0 |
| 2023/24 | 27 | 3 | 4 | 2 | 7 | 2 | ― | ― | 38 | 7 |
| Celkom | 45 | 3 | 4 | 2 | 7 | 2 | 4 | 0 | ― | 60 | 7 |
| Celkovo | 116 | 14 | 9 | 3 | 8 | 2 | 37 | 5 | 3 | 0 | 173 | 24 |

**Poznámky**

**1** Copa Libertadores

**2** Liga majstrov UEFA

**3** Trofeo des Campeones

**4** Copa Sudamericana

**5** Recopa Sudamericana

### Medzinárodné

*K 11. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Argentína | 2022 | 10 | 1 |
| 2023 | 9 | 2 |
| 2024 | 2 | 1 |
| Celkovo | 21 | 4 |

Úspechy hráča
-------------

**Defensa y Justica**

* Copa Sudamericana: 2020
* Recopa Sudamericana: 2021

**River Plate**

* Primera División: 2021
* Trofeo de Campeones: 2021

**SL Benfica**

* Primeira Liga: 2022/23

**Argentína**

* Majstrovstvá sveta vo futbale: 2022

Referencie
----------

1. ↑  VAVEL.COM. *Fernández: "Esta oportunidad que me da Defensa es muy importante"* [online]. VAVEL, 2022-06-08, [cit. 2024-04-11]. Dostupné online. (po španielsky; kastílsky)
2. ↑   *Enzo Fernández: o "herdeiro" de Francescoli que convence rapidamente* [online]. Maisfutebol, [cit. 2024-04-11]. Dostupné online. (po portugalsky)
3. ↑  OLÉ, Diario Deportivo. *Enzo Fernández renovó hasta 2025 con una cláusula millonaria* [online]. Olé, 2021-12-20, [cit. 2024-04-11]. Dostupné online. (po španielsky; kastílsky)
4. ↑   *OFICIAL: Benfica tem princípio de acordo por Enzo Fernández* [online]. Maisfutebol, [cit. 2024-04-11]. Dostupné online. (po portugalsky)
5. ↑   *A BOLA - Eusébio ‘ajudou’ Enzo Fernández a escolher o número (Benfica)* [online]. web.archive.org, 2022-07-17, [cit. 2024-04-11]. Dostupné online.
6. ↑   *Enzo Fernández e o hygge à Benfica* [online]. Tribuna Expresso, [cit. 2024-04-11]. Dostupné online. (po portugalsky)
7. ↑   *Chelsea transfer news: Fernandez transfers to Chelsea* [online]. www.chelseafc.com, [cit. 2024-04-11]. Dostupné online. (po anglicky)
8. ↑   *Chelsea's attacking woe vs. Fulham overshadows bright debut by record signee Enzo Fernandez* [online]. ESPN.com, 2023-02-03, [cit. 2024-04-11]. Dostupné online. (po anglicky)
9. ↑  BROWNSELL, Joseph Stepansky,Dorian Geiger,Rohan Sharma,James. *Argentina vs Mexico 2-0: World Cup 2022 – as it happened* [online]. Al Jazeera, [cit. 2024-04-11]. Dostupné online. (po anglicky)

Iné projekty
------------

Externé odkazy
--------------

*

Zdroj
-----

*Tento článok je čiastočný alebo úplný preklad článku Enzo Fernández na anglickej Wikipédii.*